stanford-oval/wikipedia huggingface dataset:
נייט הגדול (סדרת טלוויזיה)
פרקים > קצרים

| מספר הפרק | שם הפרק בעברית | שם הפרק באנגלית | תאריך הפצה מקורי ארצות הברית | תאריך הפצה מקורי בניקולודיאון ארצות הברית |
| --- | --- | --- | --- | --- |
| 1 | תעלולי תיאטרון | Theater Antics | 18 בינואר 2022 | 4 בפברואר 2022 |
| 2 | איך לתכנן מתיחה כמו שצריך | How to Pull a Proper Prank | 18 בינואר 2022 | 4 בפברואר 2022 |
| 3 | שיר לחי הישבן | The Butt Cheeks Song | 25 בינואר 2022 | 18 בפברואר 2022 |
| 4 | שיעורי הנביחות של ספיטסי | Spitsy's Barking Lessons | 25 בינואר 2022 | 11 בפברואר 2022 |
| 5 | איך להיקרע או למות מהניסיון | How to Get Ripped or Die Tryin | 1 בפברואר 2022 | 11 בפברואר 2022 |
| 6 | יום מהפך לוקר | Locker Makeover Day | 1 בפברואר 2022 | 18 בפברואר 2022 |
| 7 | יום צילום | Picture Day | 8 בפברואר 2022 | 15 בפברואר 2022 |
| 8 | איך לעצבן את אחותך הגדולה | How to Annoy Your Older Sister | 17 בפברואר 2022 | 18 בפברואר 2022 |
| 9 | לעולם אל תביא אוגר לסט צילומים | Never Bring a Hamster to Set | 15 ביולי 2022 | לא שודר |
הפקה

ב-19 בפברואר 2020, ניקלודיאון הכריזו על סדרת הנפשה המבוססת על "נייט הגדול". סגנית הנשיא של ניקלודיאון להפקה ופיתוח הנפשה, רמזי אן נאיטו, הצהירה כי היא רצתה לעבד את סדרת הספרים לסדרת הנפשה במשך זמן רב.
ב-24 במרץ 2022, הסדרה חודשה לעונה שנייה של 10 פרקים. ב-3 באוגוסט, הוכרז כי הוזמנו 10 פרקים נוספים לעונה השנייה, כאשר העונה אמורה לצאת ב-7 ביולי 2023.
הפצה

במקור, הסדרה תוכננה לעלות לשידור בספטמבר 2021. עם זאת, בדצמבר, עם הכרזת המדבבים, הוכרז כי תופץ בשירות הזרמת המדיה פרמאונט+ בתחילת 2022, ולאחר מכן צוין כי תעלה לשירות ב-17 בפברואר. ב-3 באוגוסט, הוכרז כי תשעה פרקים חדשים יופצו בפרמאונט+ ב-19 באוגוסט.
פרסים

| שנה | פרס | קטגוריה | מועמדות | תוצאה |
| --- | --- | --- | --- | --- |
| 2022 | פרסי אמי לתוכניות לילדים ולמשפחה | סדרת אנימציה יוצאת מן הכלל | רוקסן אסקטל, אמנדה גודבריד, איימי זייס | מועמדות |
| 2022 | פרסי אמי לתוכניות לילדים ולמשפחה | שם הפרק וגרפיקה יוצאת מן הכלל | דייוויד סקלי, סם קוג'י הייל, ג'ים מורטנסן, דניס שלבי, ויקי סקוט | מועמדות |
| 2023 | פרס אנני | תוכנית יוצאת מן הכלל למשפחה ולילדים - אנימציה | "אגדת הגאנטינג" | מועמדות |
| 2023 | פרס אנני | כתיבה יוצאת מן הכלל לתוכנית טלוויזיה - אנימציה | מיטש ווטסון, אמילי ברונדיג'י, בן לפידס ושרה אלן עבור "אגדת הגאנטינג" | מועמדות |
| 2023 | GLAAD Media Awards | תוכנית יוצאת מן הכלל למשפחה ולילדים - אנימציה | נייט הגדול | מועמדות |
ביאורים

↑  פרק זה עלה לראשונה לערוץ היוטיוב "Nickelodeon Cartoon Universe" ב-11 בפברואר 2022.
↑  הוקרן תחת השם "Bad Hamster" לפני תחילת הסרט סמוראי על ארבע.
הערות שוליים

↑  Bob KeyesStaff Writer, Portland cartoonist’s Big Nate gets own show on Nickelodeon, Press Herald, ‏2020-02-19
↑  Mercedes Milligan, Nickelodeon Slates ‘Big Nate’ Series, ‘Kamp Koral’ Cast, ‘Loud House’ Live-Action Movie, Animation Magazine, ‏2020-02-19 (באנגלית אמריקאית)
↑  The Nickelodeon Virtual Upfront Show: Bring Your Kids!, www.businesswire.com, ‏2021-03-18 (באנגלית)
↑  Rosy Cordero, Rosy Cordero, ‘Big Nate’ Animated Series Set At Paramount+ Starring Ben Giroux, Dove Cameron, Rob Delaney, More, Deadline, ‏2021-12-14 (באנגלית אמריקאית)
↑  https://twitter.com/paramountplus/status/1480992912062271492, Twitter
יוליוס מרגולין

| --- | --- |

 לידה:  14 באוקטובר 1900 פינסק, האימפריה הרוסית 
 פטירה:  21 בינואר 1971 (בגיל 70) תל אביב-יפו, ישראל 
 מדינה:  האימפריה הרוסית, פולין, ישראל 
 מקום לימודים:  אוניברסיטת הומבולדט של ברלין 
 שפות היצירה:  רוסית, גרמנית, עברית 
 
יהודה יוליוס (יולי) מרגולין (ברוסית: Юлий (Юлиус) Борисович Марголин;‏ 14 באוקטובר 1900 – 21 בינואר 1971) היה עיתונאי, סופר ופילוסוף יהודי, שנלכד בפולין עם פרוץ מלחמת העולם השנייה, ברח לחלקה הכבוש על ידי הסובייטים ונשלח ללא משפט לחמש שנים בגולאג כ"גורם סיכון סוציאלי" (cоциально опасный элемент).
קורות חיים

מרגולין נולד בעיירה פינסק (אז בתחום המושב היהודי של האימפריה הרוסית, לימים בפולין וכיום בבלארוס), והתחנך בשפה הרוסית. ב-1926 נישא לאווה ספקטור. ב-1929 קיבל תואר דוקטור לפילוסופיה.
ב-1936 עלה מרגולין לארץ ישראל יחד עם משפחתו. ב-1939 חזר לפולין על מנת להסדיר עניינים הקשורים למשפחתו ולרכושו, ונלכד שם עם פרוץ המלחמה. הוא נמלט מאימת הכיבוש הגרמני לצד הסובייטי, ונעצר שם ביוני 1940.
אחרי שסירב לקבל אזרחות סובייטית נשלח ללא משפט לחמש שנות מאסר במחנה עבודה בצפון רוסיה. למרות התנאים הקשים במחנה, שכללו עבודת פרך בקור של 25 מעלות מתחת לאפס וחוסר תזונה שהביאו אותו למצב של דיסטרופיה אלימנטרית כמו אסירי מחנות ריכוז נאצים, שרד מרגולין עד לשחרורו.
לאחר שחרורו, קיבל את אישור השלטונות הסובייטיים לחזור ללודז' שבפולין, משם יצא דרך צרפת חזרה לארץ ישראל.
את חוויותיו במחנה כתב מרגולין בספר "מסע לארץ ה"זה-קה" ("זה-קה" - כינוי ברוסית לאסיר במחנות עבודה ברוסיה, בעיקר לתעלת בלומורקנאל). הספר יצא תורגם מרוסית לאנגלית ולצרפתית, אך בישראל נדחה על ידי הוצאות הספרים. רק בסוף שנת 2013 יצא הספר בגרסתו המלאה בתרגום לעברית של ד"ר עירית שקד, בהוצאת כרמל, ירושלים, תחת הכותרת: "מסע לארץ האסירים", עם מבוא מאת פרופ' ליובה יורגנסון.
ב-1951 העיד במשפטו של דוד רוסה בפריז.
בישראל עבד מרגולין בעיקר כעיתונאי עצמאי בעיתונים שונים בארץ ("חרות"", "המערב") ובחו"ל, בעיקר בשפה הרוסית, והיה פעיל למען שחרור יהודי ברית המועצות, בין השאר באמצעות אגודת "מעוז".
נפטר בתל אביב ב-1971, ונקבר בבית העלמין הדרום בחולון.
כתביו

שלש הרצאות נגד הקומוניזם , תל אביב: ספריה דמוקרטית, תשי"ג.
מהדורה ב': שלש הרצאות אקטואליות נגד הקומוניזם: א. טרגדיה של היהדות הרוסית - הטרגדיה שלנו; ב. המראה דרכה תוכל לעקוב אחרי צעדי מנהיג הקרמלין; ג. מהותו של הקומוניזם / י' מרגולין, תל אביב: אגודת מעוז ומכון מרדכי, תשל"ו.
אגרת לידידים צעירים: על יחסי הצנזורה בישראל לבעיית היהודים ברוסיה, תל אביב: מעוז - אגודה לעזרת היהודים בברית המועצות, (הקד' תש"ל).
הדיאמאט: ביקורת האידאולוגיה הסובייטית / י' מרגולין, תל אביב: מעוז - אגודה למאבק על שחרורם של היהודים מברית המועצות, 1972.
אסונה של יהדות רוסיה / י. מרגולין, תל אביב: מעוז - אגודה למאבק על שחרורם של היהודים מברית המועצות, 1974.
הדו"ח הפאריסאי: המשפט של דויד רוסה נגד המשמיצים הקומוניסטיים) / י' מרגולין (מרוסית: צבי נבון) נספח: המאמר "שני משפטים" מאת ל' שרשבסקי (מרוסית: יוסף כרוסט), תל אביב: מעוז - אגודה למאבק על שחרורם של יהודים מברית המועצות, תשל"ה.
השניים: קובץ מאמרים אקטואליים / אב"א אחימאיר, יהודה (יולי) מרגולין, תל אביב: מעוז - אגודה למאבק לשחרור יהדות ברית המועצות, תשמ"א-1981.
אלפי שנים מספרות: סקירה תמציתית של דברי ימי עם ישראל / יהודה (יולי) מרגולין; תרגום מרוסית: נחום קרול, תל אביב: "מעוז" - אגודה למאבק על שחרור יהדות ברית-המועצות, 1984.
על האמת של הציונות / יהודה-יולי מרגולין, תל אביב: מעוז, תשנ"ז-1997.
"מסע לארץ האסירים", תרגום מרוסית: עירית שקד, הוצאת כרמל, ירושלים, 2013
Margolin, Julius, Voyage au pays des Ze-Ka, Le Bruit du temps, Paris, Oct. 2010 (בצרפתית)
הערות שוליים

↑  מאחורי מסך הגולאג, באתר ישראל היום
| --- | --- |
בקרת זהויות :  NLI: 987007265064405171  PLWABN: 9810682527705606  BNE: XX1106043  BnF: cb110758485 (data)  GND: 101403468X  ISNI: 0000 0000 8159 4840  LCCN: n83148277  LNB: 000327187  NKC: js2009500774  SELIBR: 381119  SNAC: w6gn29wv  SUDOC: 117384526  Trove: 1193410  VIAF: 79288558   WorldCat (עם VIAF): 79288558
מצווה גדולה להיות בשמחה

מצווה גדולה להיות בשמחה תמיד הוא פתגם יהודי, והנהגה של שמחת חיים, המזוהה עם רבי נחמן מברסלב אשר טבע את הביטוי במאמריו. משמש כאחד מעקרונותיה ומייצגיה של תנועת החסידות, וכאחד מהסמנים המאפיינים את חסידות ברסלב אשר פרסמה את הביטוי ברבים במיוחד. היגד זה הפך רווח בתרבות היהודית המודרנית בשירים באירועי שמחה או כחלק מהדרכה להתמודדות עם מצבי קושי ומשבר.
מקור הביטוי

ההיגד המפורסם מופיע בצורתו זו בספר ליקוטי מוהר"ן חלק שני שהודפס כבר בשנת 1811. ליקוטי מוהר"ן, ("מורנו ורבינו הרב רבי נחמן") הוא חיבורו החשוב ביותר של רבי נחמן מברסלב וספר היסוד של חסידות ברסלב.
ב-תורה (דרשה) כ"ד, מופיע ההיגד לצד דברי דרשה ע"פ סגנונו ההגותי של רבי נחמן. בדרשתו נותן רבי נחמן המלצה, הסברה והדרכה בדבר החשיבות שיש בשמירה על שמחת חיים. בשל חשיבות הדבר הוא מכנה את העניין כמצווה. ואף כמצווה גדולה. וכך נכתב בין היתר בדרשתו:
"מִצְוָה גְּדוֹלָה לִהְיוֹת בְּשִׂמְחָה תָּמִיד, וּלְהִתְגַּבֵּר לְהַרְחִיק הָעַצְבוּת וְהַמָּרָה שְׁחרָה בְּכָל כּחוֹ. וְכָל הַחוֹלַאֹת הַבָּאִין עַל הָאָדָם – כֻּלָּם בָּאִין רַק מִקִּלְקוּל הַשִּׂמְחָה. …וְהַכְּלָל, שֶׁצָּרִיךְ לְהַתְגַּבֵּר מְאד בְּכָל הַכּחוֹת לִהְיוֹת אַךְ שָׂמֵחַ תָּמִיד. כִּי טֶבַע הָאָדָם-לִמְשׁךְ עַצְמוֹ לְמָרָה שְׁחרָה וְעַצְבוּת מֵחֲמַת פִּגְעֵי וּמִקְרֵי הַזְּמַן, וְכָל אָדָם מָלֵא יִסּוּרִים, עַל- כֵּן צָרִיךְ לְהַכְרִיחַ אֶת עַצְמוֹ בְּכחַ גָּדוֹל לִהְיוֹת בְּשִׂמְחָה תָּמִיד". ...
הרעיון הנ"ל מופיע בתורותיו של רבי נחמן כמוטיב החוזר במקומות רבים וגם תורגם בהתאמה סגנונית לשירים כגון:
רבי נחמן מברסלב היה אומר, אל להתייאש, אם הגיעה עת רעה, רק לשמוח יש.

אל יאבד נא ביטחוננו, אל להתייאש, אם הגיעה עת רעה, רק לשמוח יש
בהמשך דרשתו מוסיף רבי נחמן את הדברים הבאים:
וּלְשַׂמֵּחַ אֶת עַצְמוֹ בְּכָל אֲשֶׁר יוּכַל וַאֲפִלּוּ בְּמִלֵּי דִּשְׁטוּתָא אַף שֶׁגַּם לֵב נִשְׁבָּר הוּא טוֹב מְאֹד עִם כָּל זֶה הוּא רַק בְּאֵיזוֹ שָׁעָה וְרָאוּי לִקְבּעַ לוֹ אֵיזֶה שָׁעָה בַּיּוֹם לְשַׁבֵּר לִבּוֹ וּלְפָרֵשׁ שִׂיחָתוֹ לְפָנָיו יִתְבָּרַך, כַּמּוּבָא אֶצְלֵנוּ אֲבָל כָּל הַיּוֹם כֻּלּוֹ צָרִיך לִהְיוֹת בְּשִׂמְחָה כִּי מִלֵּב נִשְׁבָּר בְּקַל יְכוֹלִין לָבוֹא לְמָרָה שְׁחֹרָה יוֹתֵר מֵאֲשֶׁר יְכוֹלִין לִכָּשֵׁל עַל־יְדֵי שִׂמְחָה, חַס וְשָׁלוֹם לָבוֹא לְאֵיזֶה הוֹלֵלוּת, חַס וְשָׁלוֹם כִּי זֶה קָרוֹב יוֹתֵר לָבוֹא מִלֵּב נִשְׁבָּר לְמָרָה שְׁחֹרָה עַל כֵּן צָרִיך שֶׁיִּהְיֶה בְּשִׂמְחָה תָּמִיד רַק בְּשָׁעָה מְיֻחֶדֶת יִהְיֶה לוֹ לֵב נִשְׁבָּר
מדבריו הנ"ל מודגש ששמחה איננה הוללות. ואיננה שמחה הבאה כתוצאה מהוללות.
כאשר רבי נחמן מייעץ שאם צריך שאף ישתמשו ב"בְּמִלֵּי דִּשְׁטוּתָא" בכדי לצאת מעצבות, הכוונה לדברי שטות ובדחנות. כיום מיישמים טכניקות מעין אלה גם בליצנות רפואית.
משמעויות של הביטוי                                                                                               דניאל המלך

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ע"פ חוקר החסידות צבי מרק, עיון בדבריו הנ"ל של רבי נחמן משקפים תפיסה מורכבת של מערכת קשרים סבוכה בין עצבות שמחה ולב נשבר. ועל כך כותב מרק: ”השמחה לפיכך היא תנועה נפשית של "אף על פי כן" שעל האדם להכריח את עצמו ללכת בה; היא אינה מתת אלוהים המגיע בטבעיות לאדם אלא אתגר המוטל לפתחו הדורש ממנו להפעיל את כל כוחותיו. במילים אחרות, מצב רוחו של האדם איננו פרי נסיבות חייו אלא פרי הכרעותיו ומאמציו להגיע אל השמחה.”.
מרק עומד על כך שבכתביו של רבי נחמן מצורפות עצות מעשיות רבות במטרה לעזור לאדם להגיע לשמחה.
חשיבות השמירה על שמחת חיים ע"פ החסידות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ייצוגים בתרבות ובאומנות

לחנים בולטים:
לחן עממי-חסידי. נפוץ מאוד באירועי שמחה דתיים. בין הביצועים ללחן: ישראל דגן, כמו כן השיר מוטמע כחלק מהשיר מי שמאמין לא מפחד, בביצוע הזמר איל גולן.
מצווה גדולה - בביצוע אברהם פריד באלבום שטר התנאים (1996).
"תמיד בשמחה" - שיר הנושא הפותח של הדיסק "תמיד בשמחה" (1998) בביצוע מרדכי בן דוד.
מצווה גדולה - בביצוע יוסף קרדונר באלבום הכפול: "סימנים בדרך-כל העולם".
להיות בשמחה תמיד - בביצוע אהרון רזאל, באלבום: "זמן הגאולה", (2003).
מוטמע גם בתוך - "שיר השמחה" בביצוע שוקי סלומון וישי לפידות.
השיר "רבי נחמן מברסלב היה אומר" בביצוע דוד רפאל בן-עמי ובביצוע יוסף קרדונר.
ראו גם

שמחה
הבה נגילה - ("עורו אחים בלב שמח")
שיר שמח - ("אם גם ראשנו שח"), מאת יעקב אורלנד.
לקריאה נוספת

צבי מרק, מיסטיקה ושיגעון ביצירת ר' נחמן מברסלב, הוצאת עם עובד ומכון שלום הרטמן, תל אביב, תשס"ד
עדיה הדר, תו הלב: הניגון בכתביו של רבי נחמן מברסלב – בין המטאפיזי לקיומי, אוניברסיטת בר-אילן, 2021.
הערות שוליים

↑  מנחם ברוד, להיות תמיד בשמחה, תשס"ה, באתר ישיבה.
↑  יאיר שלג, מעברי ישן ליהודי חדש: רנסאנס היהדות בחברה הישראלית,  עמ' 121. המכון הישראלי לדמוקרטיה, 2010.
↑  יש העומדים על ההבהרה שהמינוח מצווה, משמש כאן במובן שונה מהטרמינולוגיה ההלכתית המקובלת, המונה את מצוות התורה ובעלת משמעויות אחרות בהתאם.
↑  אברהם גוטליב, שמחת החיים והערכת הטוב, היחידה ללימודי יסוד ביהדות אוניברסיטת בר-אילן, מס' 719 פרשת כי-תבוא, תשס"ז- 2007.
↑  צבי מרק, "להיות בשמחה תמיד", מכון הרטמן-מרכז פלורליסטי למחקר, להגות, ולחינוך יהודי, 10 במרץ 2013
↑  הלחן הושר גם עם השירים: הבה נרננה (1935), ו-"הורה חדרה" (1941) יש הטוענים שמשם הוא הגיע ללחן החסידי המפורסם בציבור הדתי "מצווה גדולה להיות בשמחה". מידע על הלחן של השיר הורה חדרה באתר זמרשת.
↑   ישראל דגן - מחרוזת מצווה גדולה + וטהר לבינו, סרטון בערוץ "ישראל דגן - הערוץ הרשמי", באתר יוטיוב (אורך: 08:41)
↑   אייל גולן מי שמאמין Eyal Golan, סרטון בערוץ "EyalGolanOfficial", באתר יוטיוב (אורך: 03:30)
↑   Mitzvah Gedolah, סרטון בערוץ "Avraham Fried - Topic", באתר יוטיוב (אורך: 04:51)
↑   תמיד בשמחה, סרטון בערוץ "Mordechai Ben David - Topic", באתר יוטיוב (אורך: 04:08)
↑   יוסף קרדונר - מצווה גדולה, סרטון בערוץ "יוסף קרדונר - הערוץ הרשמי", באתר יוטיוב (אורך: 02:48)
↑   שיר השמחה I שוקי סלומון & ישי לפידות Shir HaSimcha I Shuki Salomon & Ishay Lapidot I Official Video, סרטון בערוץ "Shuki Salomon", באתר יוטיוב (אורך: 03:03)
↑  השיר רבי נחמן מברסלב באתר זמרשת.
↑   אסור להתייאש הרב דוד רפאל בן עמי פיינשיל, סרטון בערוץ "דוד רפאל בן עמי פיינשיל", באתר יוטיוב (אורך: 03:47)
↑   יוסף קרדונר - לא להתייאש (בהופעה), סרטון בערוץ "יוסף קרדונר - הערוץ הרשמי", באתר יוטיוב (אורך: 03:02)
↑  "שיר שמח" באתר זמרשת.
תחת נס השמיים (מיני-סדרה)

| --- | --- |

 מבוסס על:  "תחת נס השמיים" מאת ג'ון קרקואר
 סוגה:  פשע אמיתי דרמה פסיכולוגית
 שחקנים:  אנדרו גארפילד סם וורת'ינגטון דייזי אדגר-ג'ונס דניס גוף ואייט ראסל בילי האוול קלואי פירי סת' נמריץ' אדלייד קלמנס רורי קאלקין סנדרה סיקט גיל ברמינגהם
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  יוטה, רינו 
 תקופת התרחשות:  1984 
 מספר פרקים:  7 
 הפקה
 מפיק:  לסלי קואן בריאן דניס
 מפיקים בפועל:  ג'ייסון בייטמן ג'יליאן ברי דסטין לאנס בלאק מייקל קוסטיגן אנה קלפ סמי קים פאלווי בריאן גרייזר רון הווארד דייוויד מקנזי
 חברת הפקה:  Hungry Jackal Productions Aggregate Films Imagine Television FXP
 הפצה:  Disney Platform Distribution
 עורכים:  ג'סטין לאצ'נס מארק מנוס כריס מקינלי
 צלמים:  גונזלו אמט
 מוזיקה:  ג'ף אמנט ג'וש קלינגהופר ג'ון ויקס
 אורך פרק:  63–88 דקות
 שידור
 רשת שידור:  FX on Hulu
 רשת שידור בישראל:  דיסני+
 תקופת שידור מקורית:  28 באפריל 2022 – 2 ביוני 2022
 קישורים חיצוניים
 אתר רשמי
 דף התוכנית ב-IMDb
 
תחת נס השמיים (באנגלית: Under the Banner of Heaven) היא מיני-סדרת דרמת פשע אמריקאית שנוצרה על ידי דסטין לאנס בלאק ומבוססת על ספר העיון באותו שם מאת ג'ון קרקואר. המיני-סדרה עלתה לראשונה ב-28 באפריל 2022 בשירות "FX on Hulu", ומככבים בה אנדרו גארפילד וגיל ברמינגהם כשני בלשים החוקרים מקרה רצח אכזרי הקשור לכאורה לקהילת המורמונים. המיני-סדרה, על אף שהציתה מחדש את המחלוקת באמונה המורמונית, זכתה לשבחים מהמבקרים.
תקציר העלילה

אמונתו של הבלש ג'ב פייר, מורמוני אדוק, מתערערת בעת חקירת רצח של אם ובתה התינוקת, שהשתייכו לקהילת המורמונים.
צוות השחקנים והדמויות > דמויות ראשיות

מקורביו של ג'ב
אנדרו גארפילד – הבלש ג'ב פייר, בלש במשטרת יוטה ומורמוני אדוק, שאמונתו נסדקת עם התקדמות החקירה.
גיל ברמינגהם – הבלש ביל טאבה, יליד אמריקאי ושותפו של ג'ב.
אדלייד קלמנס – רבקה פייר, אשתו של ג'ב.
סנדרה סיקט – ג'וזי פייר, אמו של ג'ב.
משפחת לאפרטי
דייזי אדגר-ג'ונס – ברנדה לאפרטי
בילי האוול – אלן לאפרטי, בעלה של ברנדה.
ואייט ראסל – דן לאפרטי
קלואי פירי – מטילדה לאפרטי, אשתו של דן.
סם וורת'ינגטון – רון לאפרטי
דניס גוף – דיאנה לאפרטי, אשתו של רון.
סת' נמריץ' – רובין לאפרטי
רורי קאלקין – סמואל לאפרטי
כריסטופר היירדול – אמון לאפרטי, פטריארך משפחת לאפרטי.
מייגן ליץ' – דורין לאפרטי, מטריארכית משפחת לאפרטי.
טיילור סנט פייר – ג'ייקוב לאפרטי
צוות השחקנים והדמויות > דמויות משניות

דארן גולדשטיין – מר רייט
אנדרו ברנאפ – ג'וזף סמית' הבן
טינר ראשינג – אמה סמית'
סקוט מייקל קמפבל – בריגהאם יאנג
ניקולס קרלה – ברנרד בריידי
בראקלי הופ – ריק בלנאפ, מפקד המשטרה.
רוהן מיד – השוטר מוריס
דין פול גיבסון – הנביא אוניאס
דניאל ליבמן – הנשיא רוי באלארד
הפקה > פיתוח

במקור, נמסר בשנת 2011 על פיתוחו של עיבוד קולנועי עבור ספר העיון "תחת נס השמיים", שעסק בפרשיית רצח שאירעה בשנות ה-80 וחקר את טיב הקשר בין הפרשייה לקהילה המורמונית. ביוני 2021 נמסר כי הפרויקט יעובד ויפותח כמיני-סדרה, שעל כתיבתה יהיה אמון התסריטאי דסטין לאנס בלאק, ועל הבימוי הבמאי דייוויד מקנזי. עוד נמסר כי במיני-סדרה יככבו אנדרו גארפילד ודייזי אדגר-ג'ונס בתפקידים הראשיים. באוגוסט 2021 נמסר על ליהוקו של צוות השחקנים המלא, בהם בין היתר סם וורת'ינגטון, ואייט ראסל, דניס גוף, רורי קאלקין וגיל ברמינגהם.
עבור פיתוחה של מיני-הסדרה, שימשה ההיסטוריונית המורמונית-פמיניסטית לינדזי הנסן פארק כיועצת עבור המנהגים ואורח החיים של בני הקהילה.
הפקה > צילומים

צילומי המיני-סדרה החלו באלברטה באוגוסט 2021, והסתיימו בדצמבר 2021.
הפקה > כתיבה

התוכנית ספגה ביקורת על השימוש המופרז שלה בביטוי "אבא שבשמים", במיוחד בפרקיה הראשונים. שימוש בביטוי זה הוסבר כהחלטה מכוונת לבסס את אוצר המילים של הסדרה עבור קהל שאינו מכיר את זרם המורמונים.
שידור

הסדרה עלתה לשידור ב-28 באפריל 2022 בשירות "FX on Hulu". ב-27 ביולי 2022, המיני-סדרה עלתה לשירות "דיסני+" תחת הלשונית "Star" בשווקים הבינלאומיים.
ביקורות

באתר הביקורות "Rotten Tomatoes", המיני-סדרה זכתה לציון 86% עם דירוג ממוצע של 7.1/10, על בסיס 36 ביקורות. בקונצנזוס המבקרים של האתר נכתב כי "בעוד ש'תחת נס השמיים' קורס תחת שפע של סיפורי רקע, עלילתו הפרוצדורלית מועשרת בשאלת ההתמודדות עם אמונה אישית." באתר הביקורות המשוקללות "Metacritic", המיני-סדרה זכתה לציון 71/100 על בסיס 22 ביקורות, דבר המצביע על "ביקורות חיוביות לרוב".
הערות שוליים

↑  Goldberg, Lesley (February 17, 2022). "FX Is Ramping Up Originals: Thanks, Streaming". The Hollywood Reporter. Retrieved August 15, 2022.
↑  Coppins, McKay (June 15, 2022). "A buzzy new true-crime series advances an old, insidious idea—that Mormons are a threat to the American project". The Atlantic. Archived from the original on August 15, 2022.
↑  Chuba, Kirsten (April 28, 2022). "Dustin Lance Black on the 10-Year Journey to Make 'Under the Banner of Heaven': "We Knew This Would Never Be an Easy One"". The Hollywood Reporter. Retrieved August 15, 2022.
↑  Fleming, Mike Jr. (July 19, 2011). "Warner Bros Acquiring Jon Krakauer's 'Under The Banner Of Heaven' For Ron Howard And Dustin Lance Black". Deadline Hollywood. Retrieved August 15, 2022.
↑  White, Peter (June 24, 2021). "Andrew Garfield & Daisy Edgar-Jones To Star In Limited Series 'Under The Banner Of Heaven' For FX From Dustin Lance Black". Deadline Hollywood. Retrieved August 15, 2022.
↑  Kroll, Justin (August 26, 2021). "Denise Gough, Wyatt Russell And Sam Worthington Among Those Joining Andrew Garfield In FX's Limited Series 'Under The Banner Of Heaven'". Deadline Hollywood. Retrieved August 15, 2022.
↑  Lindsay Park, Rebecca Bibliotheca, Steven Pynakker (May 28, 2022). Lindsay Hansen Park's Take on Under the Banner of Heaven! The Aftershow (YouTube). Mormon Book Reviews.
↑  Dryden, Joel (May 30, 2021). "Adaptation of Jon Krakauer nonfiction book on double murder to shoot in Calgary area". CBC News. Retrieved August 15, 2022.
↑  Gittins, Susan (August 13, 2021). "FX's UNDER THE BANNER OF HEAVEN Series Filming in Calgary". Hollywood North Buzz. Retrieved August 15, 2022.
↑  Otterson, Joe (November 3, 2021). "FX Drama 'Under the Banner of Heaven' Taps 'Lingua Franca's' Isabel Sandoval to Direct (EXCLUSIVE)". Variety. Retrieved August 15, 2022.
1 2  "LDS Historian Was Hired As The Historical & Cultural Consultant For New Hulu Series "Under The Banner Of Heaven"". The Jimmy Rex Show (Podcast).
↑  Petski, Denise (March 8, 2022). "'Under The Banner Of Heaven': FX Limited Series Starring Andrew Garfield Gets Hulu Premiere Date — Photo". Deadline Hollywood. Retrieved August 15, 2022.
↑  אורן מנדז, דיסני+ ישראל: סדרות וסרטים חדשים שעולים בחודש הקרוב, באתר גאדג'טי, ‏13 ביולי 2022
↑  "Under the Banner of Heaven: Season 1". Rotten Tomatoes. Fandango Media. Retrieved August 15, 2022.
↑  "Under the Banner of Heaven: Season 1". Metacritic. Red Ventures. Retrieved August 15, 2022.
נסיך הרעם

| --- | --- |

כרזת הסרט
 בימוי:  האון-מייונג האן
 מדבבים בעברית:  ראו כאן
 מדינה:  קוריאה הדרומית קוריאה הדרומית
 שיטת הפצה:  ישירות לווידיאו 
 הקרנת בכורה:  קוריאה הדרומית 12 בדצמבר 1982 ארצות הברית 1987 ישראל 1997
 משך הקרנה:  כ-70 דקות
 שפת הסרט:  קוריאנית (הסרט דובב לשפות נוספות, ביניהן אנגלית ועברית)
 סוגה:  סרט הנפשה, סרט אקשן
 דף הסרט ב־IMDb
 
נסיך הרעם (באנגלית: Thunder Prince; בקוריאנית: 흑룡왕과 비호동자, "מלך הדרקון השחור והלא קדושים") הוא סרט אקשן מונפש דרום-קוריאני משנת 1982, אשר בוים על ידי האון-מייונג האן. הסרט עוקב אחר אנדי שנשבע לנקום בשם אביו, רעם כחול, שנרצח על ידי מנטיס השחור.
הסרט הופץ לראשונה בדרום קוריאה ב-12 בדצמבר 1982 בדיבוב קוריאני, ולאחר מכן גרסה אמריקאית בדיבוב אנגלי הופצה בארצות הברית בשנת 1987 בהפקת ג'וסף לאי. הגרסה האמריקאית הופצה ברחבי אירופה ודובבה לשפות נוספות, ביניהן גרמנית, יוונית ופולנית. הגרסה האמריקאית הופצה גם בישראל בדיבוב לעברית בשנת 1997 על ידי חברת ההפצה "אבן זוהר", כחלק מסדרת ההפצה "אגדה של סיפור". אורך הסרט הוא כ-70 דקות.
תקציר העלילה

הסרט מתחיל כאשר מנטיס השחור רוצח את רעם כחול, אביו של אנדי, וגונב את סגנון הלחימה המשפחתי. אנדי, שנשבע לנקום בשם אביו, יוצא תחת השם "נסיך הרעם" למסע ביער, שם הוא עובר הרפתקאות שונות ופוגש את צ'ימי, קוף שהופך במהרה לחבר שלו. ביער אנדי גם פוגש את אוגי, מורה דגול שמלמד כיצד להילחם ללא אלימות. בסוף הסרט אנדי בוחר להילחם מול מנטיס השחור באמצעות כבוד ולא לחימה, כמו שלימד אותו אוגי.
דמויות

אנדי – נער, שלאחר שאביו נרצח, יוצא להרפתקה ביער בשם חדש "נסיך הרעם" בשביל לנקום ברוצח.
רעם כחול – אביו של אנדי שנרצח על ידי מנטיס השחור.
צ'ימי – קוף שאנדי פוגש ביער והופך לחבר שלו.
אוגי – מורה דגול ששונא אלימות.
מנטיס השחור – הרוצח של רעם כחול.
מדבבים בעברית

הדיבוב העברי בוים על ידי הדס מוזס, והופק על ידי נטע בן צבי.
דן קיזלר – אנדי
יורם יוספסברג – מנטיס השחור / סנאי
שמחה ברבירו – אוגי
אורי כבירי – צ'ימי
דלית שחף – פניקס
צביקה שוורצברג – רעם כחול
אסתי ברעד פורים – אנדי הצעיר
עפרון אטקין
סיון שביט
קנה הנשימה

.
| --- | --- |

 
 תמונה תלת־ממדית של קנה הנשימה. אפשר להקיש על התמונה ולסובב עם מקש שמאלי בעכבר לכל הכיוונים, כדי לראות את המבנה המדויק
 שיוך:  מערכת הנשימה, דרכי נשימה תחתונות 
 מיקום אנטומי:  חלל החזה 
 אספקה עורקית:  tracheal branches of inferior thyroid artery 
 ניקוז ורידי:  וריד הזרוע והראש 
 תיאור ב:  האנטומיה של גריי (מהדורה 20) (1084) 
 מזהים
 לטינית (TA98):  trachea 
 טרמינולוגיה אנטומיקה:  A06.3.01.001 
 TA2 (2019):  3213 
 FMA:  7394 
 קוד MeSH:  A04.889 
 מזהה MeSH:  D014132 
 מערכת השפה הרפואית המאוחדת:  C0040578 
 
תרשים של מערכת הנשימה
קנה הנשימה הוא צינור אשר תחילתו בגרון, עובר לאורך הצוואר אל בית החזה, ומתפצל לשתי סימפונות שענפיהן מעבירים את האוויר אל הריאות. הקנה עשוי מ־15–20 פיסות של סחוס, שעוטפות אותו כמעט לכל אורכו, פיסות הסחוס מאפשרות לקנה להישאר פתוח כל הזמן.
בצמוד לקנה הנשימה נמצא הוושט – צינור המשמש למעבר מזון ומשקה אל הקיבה. סוגר הנמצא בעמקי הגרון מווסת את המעבר מהגרון לקנה ולוושט – סותם את הקנה, כדי לאפשר בליעת מזון ומשקה, או סותם את הוושט, כדי לאפשר נשימה. כאשר משלבים שיחה ואכילה, עלול הסוגר להיות במצב שאינו מתאים לפעולה הנדרשת, ומזון עלול לרדת לקנה הנשימה. במצב זה קיימת סכנת חנק. בעבר המליצו לטפוח לנחנק על גבו, כדי לעודד יציאה של הגוף החוסם את כלי הנשימה, אך כיום מומלץ טיפול זה רק לתינוקות, אשר ניתן להשכיבם על בטנם כדי לפתוח את דרכי הנשימה שלהם. הטיפול הטוב ביותר בדרך כלל הוא שיעול חזק, תגובתו הטבעית של הגוף. השיעול מזרים אוויר בחוזקה דרך הקנה ומנסה לפנותו.
אם שיעול אינו עוזר, (בחסימה חמורה בלבד) יש לעשות לחיצות ברום הבטן על ידי אדם נוסף העומד מאחורי הנחנק, ומחבק אותו כשכפות ידיו מאוגרפות יחד. את האגרוף המשולב על האדם המסייע לדחוק בעצמה לבטנו של הנחנק, כלפי מעלה, במטרה לגרום להתכווצות הריאות. תרגיל זה (המכונה תמרון היימליך) עשוי להציל חיים.
בעבר קנה הנשימה כונה נפש ומכאן הביטוי "הגיעו מים עד נפש". במקורות היהדות מוזכר הקנה בהקשר של התנהגות האדם בשעת הסעודה, בסיפור המובא בתלמוד בבלי על רב נחמן ורב יצחק שישבו בסעודה, והאחרון סירב לבקשת רב נחמן לומר דבר תורה משום ש"אין משיחין בשעת הסעודה, שמא יקדים קנה לושט ויבוא לידי סכנה". חז"ל סברו כי קנה הנשימה מתפצל לשלושה קנים, אשר מחוברים לריאה, ללב ולכבד. על סמך דעה זו נקבע בשולחן ערוך כי אם נמצאה מחט בתוך לב של בהמה היא נחשבת כשרה, כי ייתכן שהמחט נכנסה לשם דרך הלוע של הבהמה בעת שהיא אכלה.
המונח הלועזי טרכיאה (Trachea) מתייחס גם לצינורות המשמשים לנשימה אבל במערכת נשימה פשוטה יותר, למשל אצל חרקים.
ראו גם

דלקת קנה הנשימה